ཕྱི་ལུས་པོར་མནར་གཅོད་བཏང་བ་ནང་བཞིན།ནང་སེམས་ལའང་མནར་གཅོད་གཏོང་གི་ཡོད།ནང་སེམས་ལ་མནར་གཅོད་གཏོང་སྟངས་དེ་ལས་འཆི་སོང་ན་ཡག་པ་འདུག་སྙམ་པ་དེ་འདྲ་ཡོང་གི་འདུགནང་སེམས་ལ་མནར་གཅོད་གཏོང་སྟངས་ཐོག་རྒྱ་ནག་གཞུང་ཧ་ལས་པའི་མཁས་པོ་རེད།ང་ཚོའི་འདི་ཕྱི་གཉིས་ཀྱི་སྐྱབས་གནས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་ལ་མཚན་སྨད་ཞུ་དགོས་ཟེར་བ་དང་།བོད་མིའི་སྒྲིག་འཛུགས་ལ་སྐྱོན་བརྗོད་བྱེད་དགོས་པ།ཕྱི་ལོ་༢༠༠༨ལོའི་ས་བྱི་ཞི་རྒོལ་ཆེན་མོ་ཞི་རྒོལ་མིན་པར་རྡུང་གཅོག་འཕྲོག་བསྲེགས་ཀྱི་དྲག་རྒོལ་ཡིན་པར་ངོས་ལེན་བྱེད་ན་ཁྱེད་རང་ལ་ཕྲན་བུ་གུ་ཡངས་ཡོད་ཅེས་དང་།དེ་བཞིན་བོད་ཀྱི་གཞོན་ནུ་ལྷན་ཚོགས་ཀྱི་མི་བོད་ནང་བཏང་ཡོད་སྐོར་དང་།བོད་ཀྱི་གཞོན་ནུ་ལྷན་ཚོགས་ནི་ཧ་ལས་པའི་མ་རབས་ཡོད་ཅེས་དེ་དག་ཚང་མ་ཁྱེད་ཀྱིས་བཤད་ན་གུ་ཡངས་ཡོད་ཟེར།དེ་དག་ནི་ནང་སེམས་ལ་མནར་གཅོད་གཏོང་སྟངས་ཤིག་རེད།